ROZHODNUTIE KOMISIE
zo 14. júla 2005,
ktorým sa mení a dopĺňa rozhodnutie 2004/292/ES o zavedení systému TRACES a o zmene rozhodnutia 92/486/EHS
[oznámené pod číslom K(2005) 2663]
(Text s významom pre EHP)
(2005/515/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), najmä na jej článok 20 ods. 3,
so zreteľom na rozhodnutie Rady 92/438/EHS z 13. júla 1992 o počítačovej automatizácii veterinárnych konaní pri dovoze (projekt Shift), ktorým sa menia a dopĺňajú smernice 90/675/EHS, 91/496/EHS, 91/628/EHS a rozhodnutie 90/424/EHS a ktorým sa ruší rozhodnutie 88/192/EHS (2), najmä na jeho článok 12,
keďže:
(1)
Rozhodnutím Komisie 2004/292/ES z 30. marca 2004 o zavedení systému TRACES a o zmene rozhodnutia 92/486/EHS (3) sa ustanovuje, že od 30. júna 2005 sa všetky spoločné vstupné veterinárne dokumenty pre výrobky začleňujú do systému TRACES.
(2)
Sprístupnenie systému na vkladanie údajov bez pripojenia, ktorým sa má čeliť obrovskému nárastu pracovného zaťaženia, a vývoj rozhrania, ktoré umožní komunikáciu medzi národnými systémami a systémom TRACES, sa uskutoční s určitým oneskorením.
(3)
Členské štáty potrebujú určitý čas na zaškolenie tranzitných dopravcov, aby sa mohli aktívne zúčastňovať na vkladaní údajov do systému TRACES.
(4)
Dátum rozhodnutia 2004/292/ES, ktorým sa ustanovuje povinnosť vkladať všetky spoločné vstupné veterinárne dokumenty pre výrobky, sa preto musí posunúť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V odseku 3 článku 3 rozhodnutia 2004/292/ES sa dátum „30. júna 2005“ nahrádza dátumom „31. decembra 2005“.
Článok 2
Toto rozhodnutie je určené členským štátom.
V Bruseli 14. júla 2005.